  Туспуктэм: Руслан Нуриахметов Наталия Сильвестрова 0+ 1-тӥ куартолэзе 11 часысен Ижкарысь Киров нимо паркын тулыслы но ужлы сӥзем фестиваль ортчоз. Ужрад совето вакытлы тупась луоз. Со сярысь Удмуртиысь тӧролэн но кивалтэтлэн пресс-службазы ивортӥз. Нырысетӥ лыктӥсьёс понна ужард производственной гимнастикаен кутскоз. Сое Удмуртиысь тодмо спортсменъёс но Ижкарысь валтӥсь предприятиосын ужасьёс ортчытозы. Фестивальын заводъёсын но мерлыко удысын ужась семья выжыосты данъялозы. Интерактивной интыос радъямын луозы. Отын анай-атайёс нылпиосынызы ӵош совето вакытысь азбар шудонъёсын – крестики-нолики, банки, городки, домино – шудыны, резинкаен тэтчаны быгатозы. Со сяна, куноос совето муртлэн улонэныз тодматскозы: чотъёсын чотаны, дискй телефонэн номер бичаны дышетскозы, бекчеысь сюкасез веръялозы, совето вакытысь плакатъёсты буялозы. Паркын озьы ик «Голубь мира» акция радъяськод. Вань мылкыд карисьёс тылобурдо суредэн баннер вылэ нимысьтысь ожгар ужрадысь ожгарчиослы сӥзёнъёссэс кельтыны быгатозы. Шор карлудын Удмуртиысь ужась семья выжыослы сӥзем туспуктэмъёсын «Люди Дела» адӟытон усьтӥськоз. Тодэ вайытом, туэ Удмуртиын Тулыслэн но Ужлэн нуналзылы сӥзем демонстрация уз ортчы. Тегъёс: тулыс уж фестиваль Ижкар Удмуртия  